b'\n_START_ARTICLE_\nKronika slovenskih mest\n_START_PARAGRAPH_\nKronika slovenskih mest je bila slovenski \xc4\x8dasnik, ki je izhajal med letoma 1934 in 1940. Ta naslov je \xc4\x8dasnik privzel \xc5\xa1ele s tretjo \xc5\xa1tevilko, kajti najprej se je imenoval Kronika mestne ob\xc4\x8dine ljubljanske. Izhajal je na \xc4\x8detrt leta in sede\xc5\xbe je imel v Ljubljani. Seveda s sodelovanjem mestnih ob\xc4\x8din, kot so Maribor, Celje, Ptuj, Kranj in Novo mesto. Zato je imel \xc4\x8dastnik tako uredni\xc5\xa1ki odbor (v katerem so sedeli npr. Dinko Puc, Evgen Jarc, France Stele in Lojze Slanovec) kot tudi krajevna uredni\xc5\xa1tva (v Mariboru Franjo Ba\xc5\xa1, v Celju Janko Oro\xc5\xbeen, v Kranju Lojze Turk itd.). Imela je ilustracije in priloge._NEWLINE_Objavljali so razprave in gradivo, ki je bralce seznanjalo z zgodovino posameznih mest. Prav tako so vklju\xc4\x8devali politiko, kulturo in gospodarstvo. Danes predstavlja zanimivo branje, \xc5\xa1e posebno raziskovalcem krajevnih zgodovin ve\xc4\x8djih slovenskih mest. Celotna besedila so dostopna na portalu Digitalne knji\xc5\xbenice Slovenije._NEWLINE_Po vojni, leta 1953, se je pojavil \xc4\x8dasnik Kronika kot \xc4\x8dasopis za slovensko krajevno zgodovino. Ta naj bi nadaljevala delo in poslanstvo Kronike slovenskih mest.'